钦定古今图书集成/理学汇编/学行典/第031卷 > 理数钤〈离集上〉 > 《观物元数吉凶论》
## 钦定古今图书集成/理学汇编/学行典/第031卷 > 理数钤〈离集上〉 > 《观物元数吉凶论》

按：王氏论元会运世之数，一六水，二七火，三八木，四
九金，五十土，以运为身数，元运缺者，以会世合之，无
会无运，以元世合之。无运无世，以会为主，会运世数
俱无乂，以元为主也。如合数皆水，从水论也；合数皆
阳，从阳论之；合数皆阴，从阴主之。会阳世阴，是重在
会，而《元尢》重以会在元之中也。合数过于十者，除十
以零为用。盖合数为身，喜生而忌克也。其吉凶生克，
又当以时地干支参焉。夫身者，我也；我同类者，类也。
从类者平。生我者吉，我生者悔，克我者凶，我克者吝，
生生者休。

凶与吉会化凶为休

克生者咎。

《吉》与吝，逢破吉，不能生我，化吉为咎。

生凶者灾。

凶逢吝会，化吝为灾。吕才谓之“仇难星” ，最凶。

克凶者祥。

悔与凶会化凶为祥

克悔者过。

《吉》与悔会，则吉损其力矣。

元数得吉平休祥，与时地干支相应者，则为富为贵
为寿。元数无吉，又值悔吝凶咎灾数，而与时地干支
不相应者，为贫为贱为夭。如元数化凶为吉，化吉为
吝，与干支相应者，则祸福相半。玩数学者，宜尽心焉。